Nafarroako Parlamentuko Mahaiak, 2020ko otsailaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkeztutako galdera, lehen sektorearentzako laguntzen deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan:

Zertan dira lehen sektorearentzako laguntzen deialdiak, nekazaritzako makineriaren eta ekipamenduaren erosketa, nekazari gazteen instalazioa, Nafarroako Ubidearen ureztaketaz bestelako nekazaritza-ustiategietako inbertsioak, Nafarroako Ubidearen jarduketa-eremuko ureztaketa-ekipamendurako inbertsioak, produktu berriak, praktika, prozesuak eta teknologiak garatzeari buruzko lankidetza-proiektu pilotuetarako laguntzak?

Iruñean, 2020ko otsailaren 18an

Foru parlamentaria: Miguel Bujanda Cirauqui